google/wiki40b huggingface dataset:
सुज्जन सिंह

सूबेदार सुज्जन सिंह  (30 मार्च, 1 9 53 - सितंबर 26, 1 99 4) भारतीय सेना के कुमाऊं रेजिमेंट के 13 वीं बटालियन के सैन्य अधिकारी थे। वह हरियाणा में कनाना खास में 26 सितंबर 1994 को, पैदा हुए थे। सिंह ,जम्मू और कश्मीर के कुपवाड़ा के जलुराह गांव के पास जंगल से आतंकवादियों को खत्म करने के लिए किए गए ऑपरेशन की खोज पार्टी મેં कमांडर थे। उनकी टीम ने आतंकवादी ठिकानों की पहचान की, लेकिन उन्हें ठिकाने से 15 मीटर की दूरी परभारी गोलिबारी का सामना करना पड़ा । अपनी टीम के लिए कवर मुहैया कराने की जरूरत समझते हुए उन्होंने धैर्य और शांति से काम लिया। गोलीबारी में खुद को हुए कई घावों को नज़रअंदाज़ करते हुए उन्होंने आगे बढ़ना जारी रखा, परन्तु एक गोली उनके हेलमेट को भेदती हुई निकली और वे वीरगति को प्राप्त हुए। मरने से पहले सिंह ने कार्रवाई कर यह सुनिश्चित किया कि सभी आतंकवादी मारे जाये ताकि उनके हथियार और गोला-बारूद बरामद किए जा सके और उनकी टीम को बचाया जा सके, और वैसा ही हुआ ।

सम्मान

उनकी बहादुरी के लिए, उन्हें मरणोपरांत भारत में शांति काल के सर्वोच्च सैन्य सम्मान अशोक चक्र से सम्मानित किया गया था।

विरासत

2008 में, सुजान विहार कल्याण प्रबंधन सोसायटी द्वारा गुड़गांव में सेना कल्याण आवास संगठन की आवासीय कॉलोनी का नाम सुजान विहार, सुजान सिंह के नाम पर दिया गया है। उनके बलिदान को याद रखने के लिए सिंह की प्रतिमा भी स्थापित की थी।
चारुचर्या

चारुचर्या, संस्कृत के महान कवि क्षेमेन्द्र की रचना है। यह नीति सम्बन्धी श्लोकों का संग्रह है।
राष्ट्रीय अनुसूचित जाति आयोग

भारत में राष्ट्रीय अनुसूचित जाति आयोग National Commission for Scheduled Castes (NCSC) एक स्वायत संस्था है। इसकी स्थापना १९७८ में हुई थी।यह एक संवैधानिक निकाय है।
89 वाँ संविधान संशोधन अधिनियम 2003 में हुआ जिसमे राष्ट्रीय अनुसूचित जाति एवं जनजाति आयोग का दो भागो में विभाजन हुआ राष्ट्रीय अनुसूचित जाति आयोग (अनुच्छेद-338) तथा अनुसूचित जनजाति आयोग (अनुच्छेद-338क )
ऍक्स गुण सूत्र

एक्स गुण सूत्र किसी भी स्तनधारी श्रेणी के जानवर (जिसमें मनुष्य भी शामिल हैं) में लिंग की पहचान देने वाला एक गुण सूत्र है। इन जीवों में केवल ऐसे दो लिंग-भेद करने वाले गुण सूत्र होते हैं - एक्स गुण सूत्र और वाई गुण सूत्र। इनका नाम अंग्रेजी (रोमन लिपि) के "X" और "Y" अक्षरों पर पड़ा है क्योंकि इनके आकार उनसे मिलते-जुलते हैं। नरों में एक वाई और एक एक्स गुण सूत्र होता है, जबकि मादाओं में दो एक्स गुण सूत्र होते हैं। साधारण तौर पर किसी भी पुत्र का एक्स गुण सूत्र उसकी माता के दो एक्स गुण सूत्रों में से एक होता है और किसी भी पुत्री के एक्स गुण सूत्र एक तो पिता के इकलौते एक्स गुण सूत्र से और दूसरा माता के दो में से एक एक्स गुण सूत्र से आते हैं।

अन्य भाषाओँ में

अंग्रेज़ी में 'ऍक्स गुण सूत्र' को 'ऍक्स क्रोमोज़ोम' (X chromosome) कहते हैं।
ऑब्जेक्ट ओरिएंटेड प्रोग्रामिंग

ऑब्जेक्ट ओरिएंटेड प्रोग्रामिंग (Object Oriented Programming), कम्प्युटर प्रोग्रामिंग का एक प्रकार है, जो ओब्जेक्ट्स की परिकल्पना पर आधारित है। ऑब्जेक्ट ओरिएंटेड प्रोग्रामिंगको समझने हेतु कुछ आधारभूत सिद्धांतों और इसके मुख्य घटकों को समझना आवश्यक है। जैसे-ऑब्जेक्ट, क्लास, मेथड, इत्यादि।
२८५४ ईसा पूर्व

२८५४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८५४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रूमानी प्रेम

रूमानी प्रेम, रूमानियत,  या रूमानी भावना किसी अन्य व्यक्ति की ओर उन्मुख प्रेम की आनन्दपूर्ण भावनात्मक संवेदना है। इसमें प्रेम- व्यापार के सभी कार्य शामिल हैं। रूमानी प्रेम की भावना को यौन आकर्षण से भी जोड़ा गया है, परन्तु रूमानी भावनाएँ शारिरिक संभोग की कल्पना के बिना भी हो सकती हैं।

रूमानी स्नेह पर लोगों के विचार

चूमे की आवाज़ तोप से अधिक नहीं होती परन्तु उसकी गूँज लम्बे समय तक महसूस की जा सकती है। --ऑलिवर होम्ज़
चूमे यदि हवा के लिए भी किए जाएँ तो भी सुन्दर हैं। --ड्रयु बैरीमोर
राष्ट्रीय राजमार्ग २३३बी (भारत, पुराना संख्यांक)

मार्ग की स्थिति

इस मार्ग का सयुंक्त प्रस्ताव माननीय सासद सनत कबीर नगर श्री त्रिपाठी सासद डुमलीयागज श्रीपाल, सासद बलरामपुर श्री सिंह तथा विधायक इटवा, विधायक गोपालपुर, विधायक खलीलाबाद, बिधायक धनघटा तथा विधायक आलापुर श्री सोनकर जी ने संयुक्त प्रस्ताव सडक मन्त्री श्री गडकरी को भेजा
अगस्त में मंत्री जी ने इस प्रस्ताव को स्वीकार कर लिया तथा इसके लिए अनुमति राशि ₹234,567, 345 प्रदान कर दी है 
इसके निर्माण का कार्य गायत्री कार्टर ने लिया है।

स्थिति

ये राज्यमार्ग नेपाल बॉर्डर के जिले सिद्धार्थ नगर प्रारम्भ होकर सन्त कबीर नगर जिले के खलीलाबाद एवं अम्बेडकर नगर के बिडहर घाट से होते हुए यह रामबाग से होकर यह गोरैया बाजार होकर कम्हरिया होकर यह पदुमपुर, मखनहा से होकर यह बुढ़नपुर होते हुऐ ये आजमगढ जिले के कोईलसा बाजार से होकर यह आजमगढ के बैठोली से होकर मऊ के जहानागज, चिरैयाकोट, से होकर गाजीपुर के सैदपुर से होते हुये यह चंदौली के चिकनहा होते हुये यह सकलडीहा से सीधे चंदौली से सिकन्दयपुर से होकर यह सोनभद्र के रेनकोट राबर्टगज से होकर यह गोविन्द सागर पार करके यह छतीसगढ़ के विकविक्पुर से होकर रायपुरवा होते हुऐ यह बिलासपुर तक पहुँच जाता है।

अवलोकन

इस मार्ग के बीच से सीधे यह 350मीटर की सहकारिता जमीन ली जाऐगी।
किसान एव व्यवसायी की जमीन जानेपर लागत का 12 गुना मुवाजा प्रदान किया जाऐगा
यानी अगर आपके जमीन का मूल्य ₹1,000,00 है तो आपको कास्थकारी लेकर आपको ₹18,000,00

ट्रोल

बहजी, इटवा, बिस्खोर, राजेसुल्तानपुर, जहानागज,शकलडीहा, पाण्डेपुर, बिलासपुर ग्रामीण

निर्माण कार्य

इस राजमार्ग का निर्माण पाच चरणो में पूरा होगा
गुजयेश्वरी मंदिर, नेपाल

गुजयेश्वरी मंदिर, काठमांडु, नेपाल में स्थित एक हिन्दू मंदिर है। यहां सती के शरीर के दोनो घुटने गिरे थे। इस कारण से यह इक्यावन शक्तिपीठ में गिना जाता है। यहां की शक्ति हैं महाशिरा एवं भैरव हैं कपाली। कुछ लोगों का मानना है, कि इसका नाम गुह्येश्वरी मंदिर है। व यहां देवी की योनि गिरी थी। अन्यथा योनि को असम के कामाख्या मंदिर में देवी कामाख्या के स्थान पर गिरा बताया जाता है।
यित्झाक राबिन

यित्झाक राबिन (१ मार्च १९२२ - ४ नवम्बर १९९५) इज़राइल के पाचवें प्रधानमन्त्री थे। वे दो बार देश के प्रधानमन्त्री रहे; ३ जून १९७४ से २० जून १९७७ तक और फिरसे १३ जुलाई १९९२ से ४ नवम्बर १९९५ तक जिस दिन उनकी हत्या कर दी गई।
१९९४ में राबिनको शिमॉन पेरेझ और यासिर अराफ़ात के साथ नोबेल शांति पुरस्कार से सम्मानित किया गया था।
द क्वींस हेड, मॉनमाउथ

इतिहास

मयख़ाने की इमारत 27 जून 1952 से यूनाइटेड किंगडम की सांविधिक लिस्ट ऑफ बिल्डिंग्स ऑफ स्पेशल आर्किटेक्चरल और हिस्टोरिक इंटरेस्ट में ग्रेड द्वितीय सूचीबद्ध है। इमारत का निर्माण सोलहवीं सदी के आसपास हुआ था। 17 वीं सदी में हुआ मूल प्लास्टर का काम अभी भी मयख़ाने की छत पर देखा जा सकता है। अपने निर्माण के बाद से इमारत में कई परिवर्तन किए जा चुके हैं।
मयख़ाने में कुछ गोपनीय छिपने की जगह हैं। अंग्रेज़ी गृहयुद्ध के दौरान ऑलिवर क्रॉमवेल कई अवसरों पर क्वींस हेड में रहें थे। ऐसे ही एक अवसर पर उनकी हत्या करने का षड्यंत्र रचा गया था, परन्तु अपने नियोग को पूर्ण करने से पहले ही गुप्तघाती का मयख़ाने में पीछा किया गया व गोली मारकर उसकी हत्या कर दी गई।
वर्ष 2005 के जून में क्वींस हेड एक सामुदायिक मयख़ाना बन गया। स्थानीय व्यवसायियों के समूह ने मयख़ाने का स्वामित्व उसे "सभी का स्वागत करने वाला पब बनाने" के उद्देश्य से ग्रहण कर लिया तथा पब में लाइव संगीत और एक छोटा सा पुस्तकालय भी उपलब्ध कराया। वर्तमान समय में पब मूल सदस्यों में से सिर्फ एक सदस्य द्वारा संचालित किया जाता है।
मुहम्मद खान बरोज़ाई

वे एक पाकिस्तानी राजनेता एवं १९७६ से १९७७ तक पाकिस्तान के प्रांत बलोचिस्तान के पूर्व मुख्यमंत्री थे।
मार्गशीर्ष कृष्ण त्रयोदशी

मार्गशीर्ष कृष्ण त्रयोदशी भारतीय पंचांग  के अनुसार नौवें माह की अट्ठाइसवी तिथि है, वर्षान्त में अभी ९२ तिथियाँ अवशिष्ट हैं।
मेजर ध्यानचंद राष्ट्रीय स्टेडियम, दिल्ली

मेजर ध्यानचंद राष्ट्रीय स्टेडियम, भारत की राजधानी दिल्ली में राजपथ पर स्थित एक खेल स्टेडियम है। यह मुख्यतः एक मैदानी हॉकी स्टेडियम है, तथा इसकी क्षमता २५००० दर्शकों की है। इस मैदान पर हॉकी विश्वकप (पुरुष) 2010 का आयोजन किया गया था।

नामकरण

इसका नाम प्रसिद्ध भारतीय हॉकी खिलाडी़ मेजर ध्यानचंद के नाम पर रखा गया है।

इतिहास

ध्यानचंद राष्ट्रीय स्टेडियम १९३३ में बनाया गया एवं इसका नाम इरविन एम्फीथियेटर रखा गया। इसके वास्तुकार एंथोनी एस डेमिलो थे। 1951 एशियाई खेल़ो़ं के समय इसका नाम बदलकर राष्ट्रीय स्टेडियम रख दिया गया।
अब्राहम क्रैसक्स

व्यक्तिगत जीवन

अब्राहम क्रैसक्स का असली नाम एलेका था। इनका जन्म 1325 में कातालोन्या के मायोर्का द्वीप के पाल्मा नगर में एक समृद्ध यहूदी परिवार में हुआ था। इनके पिता रैबाइ अब्राहम थे व दादा रैबाइ बैनावीस्टा। बैनावीस्टा रैबाइ एलेका के पुत्र थे और क्रैसक्स को भी यही नाम मिलना था परन्तु इन्हें क्रैसक्स ऑफ़ अब्राहम (क्रैसक्स इनका स्वयं का नाम, एलेक इनका धार्मिक नाम और अब्राहम इनका गौत्र) के नाम से जाना गया। परन्तु इनके नाम का सही क्रम परवर्ती साहित्य में अक्सर उलट दिया गया और परिणामस्वरूप ये अब्राहम क्रैसक्स के नाम से ही प्रसिद्ध हो गए।
इनका पुत्र जहूदा क्रैसक्स भी एक विख्यात मानचित्रकार था।

मानचित्रकारी

अब्राहम क्रैसक्स अपने समय के सबसे विख्यात और कुशल मानचित्रकार थे। ये मानचित्र निर्माण के साथ-साथ घड़ियों, दिक्सूचक और दूसरे कई नौवहन उपकरणों का भी निर्माण करते थे। ये मायोर्का मानचित्र निर्माण सम्प्रदाय के अग्रणी सदस्य थे।

कैटलन एटलस

1375 में क्रैसक्स और इनके पुत्र जहूदा को आरागोन के राजकुमार जॉन (जो आगे चल कर आरागोन के महाराज जॉन प्रथम हुए) से ऐसे नॉटिकल चार्ट बनाने का कार्यभार मिला जिनमें पोर्टोलन चार्ट द्वारा दर्शाई जाने वाली समान्य भौगोलिक सीमाओं से अधिक जानकारी हो, जो पूर्व से पश्चिम तक जिब्राल्टर सहित सभी भौगोलिक क्षेत्रों को कवर करें। इस कार्य के सम्पन होने के पश्चात क्रैसक्स और जहूदा को क्रमशः 150 सोने के आरागोनी फ़लौरिन और 60 मायोर्काई पाउंड भुगतान के तौर पर दिए गए। इस राशि भुगतान की जानकारी चौदहवीं शताब्दी के राजकुमार के स्वयं के और उनके पिता आरागोन के पीटर चतुर्थ के दस्तावेज़ों से मिलती है। इन चार्ट को राजकुमार जॉन अपने चचेरे भाई चार्ल्स (जो आगे चल कर फ्रांस के महाराज चार्ल्स चतुर्थ हुए) को उपहार के तौर पर देना चाहते थे। वर्ष 1375 में क्रैसक्स और जहूदा ने पाल्मा के यहूदी मंडल के अपने घर में रह कर के छह चार्ट तैयार किए।

अन्य रचनाएँ

1375 के आसपास निर्मित हुए कैटलन एटलस को ही विश्वास के साथ क्रैसक्स की रचना कहा जा सकता है। हालांकि शोधकर्ताओं के अनुसार पाँच अन्य ऐसे मानचित्र उपस्थित हैं जिनका श्रेय शायद क्रैसक्स, जहूदा या उनकी कार्यशाला में काम करने वाले किसी कर्मचारी को दिया जा सकता है। कैटलन एटलस की तरह ही ये पाँच मानचित्र (जिनमें से चार पोर्टोलन चार्ट हैं और एक मप्पा मुंदी का टुकड़ा) भी अहस्ताक्षरित और अदिनांकित हैं तथा इनके निर्माण की अवधि 1375 से 1400 के बीच अनुमानित की गई है।
कलनविधियों का विश्लेषण

संगणक विज्ञान में, कलनविधियों के विश्लेषण (analysis of algorithms) से तात्पर्य किसी कलनविधि की गणनात्मक जटिलता निर्धारित करना है। दूसरे शब्दों में, किसी अल्गोरिद्म को चलाने पर वह काम पूरा करने में कितना समय लेगा, कितना भण्डारण (स्मृति) चाहिये, तथा अन्य संसाधन कितना खर्च करेगा।
रामपुर मथुरा

रामपुर मथुरा एक ब्लाॅक है जो तहसील महमूदाबाद जिला सीतापुर  उत्तर प्रदेश  भारत  में है। इस ब्लाक में बहुत सी ग्राम पंचायतें आती हैं। जैसे जानकीनगर, रायपुर अलायपुर, आदि... रामपुर मथुरा ब्लाॅक में कस्बा बहादुरगंज भी पड़ता है।   
</gallery>
त्रिधनवन्

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
एल्कीन

कार्बनिक रसायन में, एक एल्कीन, ओलेफिन, या ओलेफाइन एक असंतृप्त रासायनिक यौगिक होता है जिसमे कम से कम एक कार्बन-से-कार्बन का द्वि-बन्ध होता है। सरलतम अचक्रीय एल्कीन वह होते हैं जिसमे सिर्फ एक द्वि-बन्ध होता है तथा अन्य कोई क्रियाशील समूह नहीं होता, यह मिलकर एक समरूप हाइड्रोकार्बन श्रृंखला की रचना करते हैं जिसका साधारण सूत्र (फार्मूला) CₙH₂ₙ होता है। 
सरलतम एल्कीन, इथाइलीन (C₂H₄) है जिसका (IUPAC: शुद्ध और अनुप्रयोगिक रसायन का अंतरराष्ट्रीय संघ) नाम इथीन (ethane) है। एल्कीनों को ओलेफिन भी कहा जाता है, (यह इसका एक पुराना पर्याय जो पैट्रोरसायन उद्योग में व्यापक रूप से प्रयुक्त होता है)। एरोमैटिक (सुरभित) यौगिकों को अक्सर चक्रीय एल्कीन का रूप माना जाता है, लेकिन उनकी संरचना और गुण इससे भिन्न होते हैं और वे एल्कीन नहीं होते।
फिचित प्रान्त

नामोत्पत्ति

"फिचित" का अर्थ "सुंदर नगर" है।

विवरण

फिचित राष्ट्रीय राजधानी बैंकॉक से ३०० किमी उत्तर में स्थित है। प्रान्त का अधिकांश भाग नान नदी और योम नदी की घाटी का मैदानी क्षेत्र है और यहाँ बड़ी मात्रा में चावल और कमल की खेती होती है।
महमद तृतीय

परिचय

उस्मानिया साम्राज्य में तख़्त पर आसीन होने के साथ ही "भ्रातृवध" की विवादस्पद परंपरा के आग़ाज़ सुल्तान महमद फ़ातिह के दौर में हुआ और आहिस्ता-आहिस्ता यह परंपरा ज़ोर पकड़ती गई। इसकी बुनियादी वजह नए सुल्तान के लिए बग़ावत के ख़तरों को कम करना था और महमद तृतीय तख़्त पर आसीन होने के तुरन्त बाद भ्रातृवध के इस सिलसिले में, ने उनके 27 भाईयों का वध किया। इसके साथ-साथ उन्होंने अपनी बीस से ज़्यादा बहनों को भी वध किया। वे शासन करने में कोई रुचि नहीं रखते थे और तमाम राजनैतिक अधिकार उनकी माँ सफ़िया सुल्तान के हाथों में थे। इनके दौर की महत्वपूर्ण घटना हंगरी में ऑस्ट्रिया और उस्मानियों के दरमियान युद्ध था जो 1596 से 1605 तक जारी रहा था। युद्ध में उस्मानियों की पराजय के कारण से सुल्तान को सेना की अगुवाई ख़ुद संभालनी पड़ी और वे सुलेमान प्रथम के बाद युद्धक्षेत्र में उतरने वाले पहले उस्मानी शासक थे। इनकी सेना ने 1596 में एगेर पर विजय प्राप्त की और केरेसत्ज़ेस की लड़ाई में हाब्सबर्ग और ट्रांसिल्वेनिया की सेनाओं को हरा दी। अगले साल सुल्तान के वैद्यों ने उनकी बिगड़ती सेहत की वजह से उनको युद्धक्षेत्र में उतरने से मना कर दिया।
भास्कर प्रथम

भास्कर प्रथम भास्कर प्रथम का जन्म एक निषाद परिवार में लगभग 600 ईस्वी के आसपास में में हुआ(600 ई – 680 ईसवी) भास्कर प्रथम भारत भारत के सातवीं शताब्दी के गणितज्ञ थे। संभवतः उन्होने ही सबसे पहले संख्याओं को हिन्दू दाशमिक पद्धति में लिखना आरम्भ किया। उन्होने आर्यभट्ट की कृतियों पर टीका लिखी और उसी सन्दर्भ में ज्या य (sin x) का परिमेय मान बताया जो अनन्य एवं अत्यन्त उल्लेखनीय है। आर्यभटीय पर उन्होने सन् ६२९ में आर्यभटीयभाष्य नामक टीका लिखी जो संस्कृत गद्य में लिखी गणित एवं खगोलशास्त्र की प्रथम पुस्तक है। आर्यभट की परिपाटी में ही उन्होने महाभास्करीय एवं लघुभास्करीय नामक दो खगोलशास्त्रीय ग्रंथ भी लिखे।
सेक्सटैन्ट सर्वेक्षण

यह एक प्रमुख भौगोलिक सर्वेक्षण हैं।
अनटचेबल

कथानक सारांश

काल्पनिक भारतीय शहर बुलंदशहर में सेट, अनटचेबल, बाखा नाम के एक युवा भारतीय सफाई कर्मचारी के जीवन में एक दिन है। बुलशाह के सभी सफाईकर्मियों के प्रमुख लाखा का बेटा बाखा बुद्धिमान है, लेकिन भोला, विनम्र लेकिन अभिमानी है। बाखा के दिन के दौरान कई प्रमुख और छोटी दुर्घटनाएं उत्पन्न होती हैं, जिससे वह परिपक्व हो जाता है और अपने भीतर की ओर निगाह डालता है। उपन्यास के अंत में लेखक, लेखक मुलिक राज आनंद ने अस्पृश्यता के अंत को अहम मामला बना दिया है कि यह अमानवीय, अन्यायपूर्ण दमनकारी व्यवस्था है। उस ने बाखा का और युवक की दुनिया के लोगों का अपने तर्क को बनाने के लिए इस्तेमाल किया है।
रॉबिन्सन आर66

विकास

२००७ में घोषित, आर66 को कंपनी के पहले टर्बाइन-संचालित उत्पाद के रूप में डिजाइन किया गया था और बड़े हेलीकाप्टरों का निर्माण करके बेल हेलीकॉप्टर और यूरोकॉप्टर के साथ प्रतिस्पर्धा करने के लिए अपने उत्पाद रेंज का विस्तार करने के लिये किया गया था। आर66 के अधिकांश डिजाइन पहले के पिस्टन-इंजन आर44 पर आधारित हैं।
रॉबिन्सन ने फरवरी, २०१० में आर66 के लिए ऑर्डर लेना शुरू कर दिया। यह २०१० में प्रारंभिक उत्पादन में चला गया, और २०११ में पूर्ण उत्पादन में। वर्तमान दो-सीट वाले आर22, चार-सीट वाले आर44, और आर66 निरंतर उत्पादन में है।
आर66 का चार सीट वाला पुलिस संस्करण मानक उपकरण के रूप में फॉरवर्ड लुकिंग इन्फ्रारेड (FLIR) कैमरा सिस्टम, सर्चलाइट और बाहरी सार्वजनिक सूचना  (PA) प्रणाली के साथ उत्पादन में प्रवेश कर चुका है।

बनावट

यह एक ४ से ५ सीट वाला एक हल्का(अन्य हेलीकॉप्टरों कि तुलना में) हेलीकॉप्टर है। इसमें रॉल्स रॉयस आरआर३००  टर्बाइन इंजन लगा है जिसे विशेष तौर पर इस के लिये डिजाइन किया और बनाया गया है।

एयरफ़्रेम

इसका एयरफ्रेम रॉबिन्सन आर४४ का मजबूत रुप है। आर४४ की तरह, इसकी भी पिछली सीटें काफी तंग है। इसके मुख्य पंखे कि प्रणाली को कुछ आलोचकों द्वारा त्रुटि युक्त माना जाता है।

इंजन

रॉबिन्सन आर66 रॉल्स रॉयस आरआर३०० इंजन लगता है, जोकि ३०० अश्वशक्ति अधिकतम, २७० अश्वशक्ति पांच मिनट के लिये और २२४ अश्वशक्ति लगातार उत्पन्न कर सकता है। प्रारंभ में, टरबाइन में २,००० घंटे का टीबीओ होगा - एयरफ्रेम के आवश्यक ओवरहाल समय से २०० घंटे कम, जो बाद में बढ़ाया जायेगा।

इलेक्ट्रानिक उपकरण

इसमें फैडेक (फुल अथौरिटी डिजिटल इंजन कंट्रोल) नही है जिस कारण गलत स्टार्ट (बिना १५ प्रतिशत आरपीएम या गलत दाब और तापमान के इंजन में ईंधन आपूर्ति) से इंजन में धमाका (हॉट स्टार्ट) हो सकता है। यह समस्या कई और टर्बाइन इंजन वाले हैलीकाप्टरों में हो सकती है।

प्रतिद्वंदी

इसके मुख्य प्रतिद्व्ंदी बेल ५०५, और यूरोकॉप्टर ईसी१२० जैसे हलके हेलीकॉप्टर हैं।

प्रदर्शन

विनिर्देश:
अधिकतम सकल वजन: 2,700 पाउंड (१२२४.७ किलो)
खाली वजन: लगभग 1,280 पाउंड (५८०.६ किलो)
उपयोगी लोड: लगभग 1,420 पाउंड (६४४.१ किलो)
ईंधन क्षमता: 73.6 गैलन (२७८.३ लीटर)
अधिकतम वायु गति: 140 नॉट (२५९.३ किमी/घंटा) जब सकल वजन 2,200 पाउंड (९९८ किलो) से कम, अन्यथा १३० नॉट।
क्रूज गति: 125 नॉट तक (२३१.५ किमी/घंटा)
अधिकतम रेंज: लगभग 350 समुद्री मील (६४८.२ किमी)
अधिकतम सहनशक्ति: 3.7 घंटे, बिना भंडार के
अधिकतम काम करने की ऊंचाई: 14,000 फुट (४३६७.२ मीटर)
२००८ कनाडा मास्टर्स

पुरुष एकल

रफ़ाएल नदाल ने  निकोलस कीफर को 6–3, 6–2 से हराया।

पुरुष युगल

डेनियल नैस्टर /  नेनाद ज़िमोन्विक ने  बॉब ब्रायन /  माइक ब्रायन को 6–2, 4–6, 10–6 से हराया।
आंखों देखी

कथानक

राजा बाऊजी (संजय मिश्रा) एक अधेड़ उम्र का व्यक्ति है। बाऊजी और उसका भाई ऋषि रजत कपूर दिल्ली में निर्जन स्थान पर एक छोटे से घर में रहते हैं। बाऊजी का परिवार थोड़ा विस्तृत है जिसमें उनकी पत्नी हैं पुष्पा (सीमा पाहवा), उनकी बेटी रीटा (माया साराओ) और एक बेटा शम्मी (चंद्रचूड़ राय), ऋषि की पत्नी लता (तरनजीत कौर) और एक बेटा अशोक (चैतन्य महावर) हैं। रीटा अज्जू (नमित दास) नामक एक लड़के से प्यार करती है पर रीटा का परिवार इसके बिलकुल ख़िलाफ़ हैं क्योंकि लोग अज्जू के बारे में अच्छे विचार नहीं रखते हैं। परिवार के बड़े, रीटा को अज्जू से मिलने के लिए मना करते हैं और उससे दूर रहने के लिए कहते हैं पर रीटा के पिता बाऊजी सबको कहते हैं कि वो अज्जू के बारे में कही गई बातों पर यक़ीन न करें और आँखों देखी चीज़ों पर ही विश्वास करें।
विद्याधर नगर विधानसभा क्षेत्र (राजस्थान)

विद्याधर नगर विधानसभा क्षेत्र राजस्थान का एक विधानसभा क्षेत्र है।
नील पैट्रिक हैरिस

शुरुआती जिवन

हैरिस का जन्म ऐल्बुक्युर्क्यू, न्यु मेक्सिको में हुआ और वे रुइडोसो, न्यु मेक्सिको में बडे हुए। उनके माता पिता शिला और रॉन एक रेस्टरॉ चलाते थे।
लोहिया ऑटो इंडस्ट्रीज (एल ए आई)

लोहिया ऑटो इंडस्ट्रीज (एल.ए.आई.). लोहिया समूह का विद्युतीय वाहन निर्माण विभाग है। सन्‌ १९७६ में मुरादाबाद में स्थापित लोहिया समूह का कारोबार भारत समेत विदेशों में फैला हुआ है, आज इस कंपनी वार्षिक राजस्व ५०० करोड़ रूपयों का है। लोहिया समूह के तहत लोहिया ऑटो इंडस्ट्रीज की शुरूआत वर्ष २००७ में हुई।

परिचय

लोहिया ऑटो इंडस्ट्रीज की काशीपुर (उत्तराखंड) में नए जमाने की तकनीकों से युक्‍त निर्माण इकाई है जहाँ पर उच्च तकनीक वाले विद्युतीय दोपहिया एवं तिपहिया वाहनों का निर्माण किया जाता है। जर्मन तकनीक से विकसित इस कारखाने में दो किस्मों के विद्युतीय स्कूटर तैयार किए जाते हैं- फेम और ओमा। ये दोनों स्कूटर देखभाल की आवश्यकता से लगभग मुक्‍त हैं। इनमें कोई गियर, इंजिन, बैल्ट या चेन ड्राइव नहीं है, इनसे कोई उत्सर्जन नहीं होता, प्रदूषण नहीं होता ये इलैक्ट्रॉनिक स्टार्ट व ऐक्सीलिरेटर युक्‍त हैं इन सब खासियतों के अलावा ये स्कूटर केन्द्रीय वाहन पंजीकरण कानून के तहत भी नहीं आते हैं क्योंकि ऑटोमोटिव रिसर्च एसोसिएशन ऑफ इंडिया (ए.आए.ए.आई) ने इस प्रकार के वाहनों को ऐसी आवश्यकताओं से छूट दिलायी है। इन्हें चलाने के लिए किसी पंजीकरण या लाइसेंस की आवश्यकता भी नही होती।
उत्तराखंड के काशीपुर में स्थित कंपनी की निर्माण इकाई में हर साल २ लाख वाहन उत्पादित करने की क्षमता है। इस वित्तीय वर्ष में कंपनी ने अपने लिए २०,००० से अधिक इलैक्ट्रिक बाइक बेचने का लक्ष्य रखा है और अगले साल इस लक्ष्य को बढ़ाकर एक लाख इकाई कर दिया जाएगा। कंपनी तत्परता के साथ पड़ोसी देशों में अपने उत्पादों को निर्यात करने की संभावनाएं भी तलाश कर‘ रही है।
सावित्री एवं सत्यवान

कथा

सावित्री प्रसिद्ध तत्त्‍‌वज्ञानी राजर्षि अश्वपति की एकमात्र कन्या थी। अपने वर की खोज में जाते समय उसने निर्वासित और वनवासी राजा द्युमत्सेन के पुत्र सत्यवान् को पतिरूप में स्वीकार कर लिया। जब देवर्षि नारद ने उनसे कहा कि सत्यवान् की आयु केवल एक वर्ष की ही शेष है तो सावित्री ने बडी दृढता के साथ कहा- जो कुछ होना था सो तो हो चुका। माता-पिता ने भी बहुत समझाया, परन्तु सती अपने धर्म से नहीं डिगी!
सावित्री का सत्यवान् के साथ विवाह हो गया। सत्यवान् बडे धर्मात्मा, माता-पिता के भक्त एवं सुशील थे। सावित्री राजमहल छोडकर जंगल की कुटिया में आ गयी। आते ही उसने सारे वस्त्राभूषणों को त्यागकर सास-ससुर और पति जैसे वल्कल के वस्त्र पहनते थे वैसे ही पहन लिये और अपना सारा समय अपने अन्धे सास-ससुर की सेवा में बिताने लगी। सत्यवान् की मृत्यु का दिन निकट आ पहुँचा।
सत्यवान् अगिन्होत्र के लिये जंगल में लकडियाँ काटने जाया करते थे। आज सत्यवान् के महाप्रयाण का दिन है। सावित्री चिन्तित हो रही है। सत्यवान् कुल्हाडी उठाकर जंगल की तरफ लकडियाँ काटने चले। सावित्री ने भी साथ चलने के लिये अत्यन्त आग्रह किया। सत्यवान् की स्वीकृति पाकर और सास-ससुर से आज्ञा लेकर सावित्री भी पति के साथ वन में गयी। सत्यवान लकडियाँ काटने वृक्षपर चढे, परन्तु तुरंत ही उन्हें चक्कर आने लगा और वे कुल्हाडी फेंककर नीचे उतर आये। पति का सिर अपनी गोद में रखकर सावित्री उन्हें अपने आंचल से हवा करने लगी।
थोडी देर में ही उसने भैंसे पर चढे हुए, काले रंग के सुन्दर अंगोंवाले, हाथ में फाँसी की डोरी लिये हुए, सूर्य के समान तेजवाले एक भयंकर देव-पुरुष को देखा। उसने सत्यवान् के शरीर से फाँसी की डोरी में बँधे हुए अँगूठे के बराबर पुरुष को बलपूर्वक खींच लिया। सावित्री ने अत्यन्त व्याकुल होकर आर्त स्वर में पूछा- हे देव! आप कौन हैं और मेरे इन हृदयधन को कहाँ ले जा रहे हैं? उस पुरुष ने उत्तर दिया- हे तपस्विनी! तुम पतिव्रता हो, अत: मैं तुम्हें बताता हूँ कि मैं यम हूँ और आज तुम्हारे पति सत्यवान् की आयु क्षीण हो गयी है, अत: मैं उसे बाँधकर ले जा रहा हूँ। तुम्हारे सतीत्व के तेज के सामने मेरे दूत नहीं आ सके, इसलिये मैं स्वयं आया हूँ। यह कहकर यमराज दक्षिण दिशा की तरफ चल पडे।
सावित्री भी यम के पीछे-पीछे जाने लगी। यम ने बहुत मना किया। सावित्री ने कहा- जहाँ मेरे पतिदेव जाते हैं वहाँ मुझे जाना ही चाहिये। यह सनातन धर्म है। यम बार-बार मना करते रहे, परन्तु सावित्री पीछे-पीछे चलती गयी। उसकी इस दृढ निष्ठा और पातिव्रतधर्म से प्रसन्न होकर यम ने एक-एक करके वररूप में सावित्री के अन्धे सास-ससुर को आँखें दीं, खोया हुआ राज्य दिया, उसके पिता को सौ पुत्र दिये और सावित्री को लौट जाने को कहा। परन्तु सावित्री के प्राण तो यमराज लिये जा रहे थे, वह लौटती कैसे? यमराज ने फिर कहा कि सत्यवान् को छोडकर चाहे जो माँग लो, सावित्री ने कहा-यदि आप प्रसन्न हैं तो मुझे सत्यवान् से सौ पुत्र प्रदान करें। यम ने बिना ही सोचे प्रसन्न मन से तथास्तु कह दिया। वचनबद्ध यमराज आगे बढे। सावित्री ने कहा- मेरे पति को आप लिये जा रहे हैं और मुझे सौ पुत्रों का वर दिये जा रहे हैं। यह कैसे सम्भव है? मैं पति के बिना सुख, स्वर्ग और लक्ष्मी, किसी की भी कामना नहीं करती। बिना पति मैं जिना भी नहीं चाहती।
वचनबद्ध यमराज ने सत्यवान् के सूक्ष्म शरीर को पाशमुक्त करके सावित्री को लौटा दिया और सत्यवान् को चार सौ वर्ष की नवीन आयु प्रदान की।